Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_2882017/EtelaSavon_karajaoikeuden_lautamiesten_t(4775)
Timestamp: 2019-08-22 22:23:27+00:00
Document Index: 21323084

Matched Legal Cases: ['§ 51', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 52', '§ 53', '§ 54', '§ 55', '§ 56', '§ 57', '§ 58', '§ 59', '§ 60']

Etelä-Savon käräjäoikeuden lautamiesten toimikauden alkamisajankohta | Mikkeli
Kokous 28.8.2017
Etelä-Savon käräjäoikeuden lautamiesten toimikauden alkamisajankohta
Kaupunginvaltuusto, kokous 28.8.2017
§ 51 Etelä-Savon käräjäoikeuden lautamiesten toimikauden alkamisajankohta
MliDno-2017-1262
Kaupunginhallitus, 5.6.2017
Kuntaliiton yleiskirjeessä nro 34/80/2008/15.10.2008 käräjäoikeuden lautamiesten valinnasta todetaan seuraavaa:
”Käräjäoikeuslain (581/1993) 7 §:n mukaan valtuusto valitsee lautamiehet toimikauttaan vastaavaksi ajaksi. Kunnasta valittavien lautamiesten tulee mahdollisimman tasapuolisesti edustaa kunnan väestön ikä-, elinkeino-, sukupuoli- ja kielijakaumaa.
Lautamiehen tulee olla käräjäoikeuden tuomiopiiriin kuuluvassa kunnassa asuva Suomen kansalainen, joka ei ole konkurssissa, jonka toimintakelpoisuutta ei ole rajoitettu ja jota on pidettävä sopivana toimimaan lautamiehenä. Lautamieheksi ei saa valita henkilöä, joka on alle 25-vuotias tai joka on täyttänyt 63 vuotta. Lautamiehenä ei saa olla henkilö, jolla on virka yleisessä tuomioistuimessa tai rangaistuslaitoksessa taikka joka virassaan suorittaa ulosottotehtäviä, rikoksen esitutkintaa taikka tulli- tai poliisivalvontaa, eikä myöskään virallinen syyttäjä, asianajaja tai muu ammatikseen asianajoa harjoittava henkilö (käräjäoikeuslain 6 §)."
Käräjäoikeuslain 6 §:n 1 ja momentissa ja 7 §:ssä käräjäoikeuden lautamiehistä todetaan seuraavaa:
"6 § Lautamiehen tulee olla käräjäoikeuden tuomiopiiriin kuuluvassa kunnassa asuva Suomen kansalainen, joka ei ole konkurssissa, jonka toimintakelpoisuutta ei ole rajoitettu ja jota on pidettävä sopivana toimimaan lautamiehenä.
Lautamieheksi ei saa valita henkilöä, joka on alle 25-vuotias tai joka on täyttänyt 63 vuotta. Lautamiehenä ei saa olla henkilö, jolla on virka yleisessä tuomioistuimessa tai rangaistuslaitoksessa taikka joka virassaan suorittaa ulosottotehtäviä, rikoksen esitutkintaa taikka tulli-tai poliisivalvontaa, eikä myöskään virallinen syyttäjä, asianajaja taikka muu ammatikseen asianajoa harjoittava henkilö.
7 § Kunnanvaltuusto valitsee lautamiehet kunnanvaltuuston toimikautta vastaavaksi ajaksi.
Jos pääkäsittely on kesken 1 momentissa säädetyn toimikauden loppuessa, lautamiehen tehtävä jatkuu kunnes asia on käräjäoikeudessa ratkaistu.
Kunnasta valittavien lautamiesten tulee mahdollisimman tasapuolisesti edustaa kunnan väestön ikä-, elinkeino-, sukupuoli- ja kielijakautumaa.
Valtioneuvoston asetuksella säädetään siitä, kuinka useassa istunnossa lautamies voi olla kalenterivuoden aikana."
Käräjäoikeusasetuksen 13 §:n mukaan käräjäoikeuden lautamiesten lukumäärän vahvistaa oikeusministeriö.
Oikeusministeriön päätöksen 28.4.2017 nro 14/31/2016 mukaan lautamiesten lukumäärä Mikkelin kaupungissa v. 2017-2021 on kuusitoista (16).
Kaupunginhallitus esittää kaupunginvaltuustolle, että kaupunginvaltuusto valitsee toimikaudekseen 16 henkilöä Etelä-Savon käräjäoikeuden lautamiehiksi.
Kaupunginvaltuusto, 12.6.2017
Kaupunginvaltuusto valitsi Etelä-Savon käräjäoikeuteen lautamiehiksi yksimielisesti
Friman Jose, metallimaalari
Kuutsuo Jonna, opiskelija
Kääriäinen Martti, yrittäjä
Varjus Tapani, yrittäjä
Hokkanen Outi, työsuojeluvaltuutettu
Tomminen Joni, linja-autonkuljettaja
Härkönen Jyrki, maanviljelijä
Jalkanen Jari, kasvatustieteen maisteri, rehtori
Autio Paula, yhteiskuntatieteiden maisteri, toimittaja
Strandman Jaana, erityisopettaja, kasvatustieteen maisteri
Kaukonen-Ripatti Susanna, herastuomari
Gråsten-Tarkiainen Tarja, herastuomari, Venäjä-ekspertti
Kultanen Kirsi, sairaanhoitaja, AMK
Kuitunen Kari, sisustusmyyjä
Kinnunen Martta, opiskelija
Jämsen Raimo, merkonomi
Käräjäoikeuden laamannin kirje kunnille valintaan liittyen 10.5.2017:
"Lautamiesten toimikausi 2017 - 2020, toimikauden alkamisajaniohta
Etelä-Savon käräjäoikeus on toimittanut tuomiopiirinsä kunnille kirjeen 10.5.2017 liittyen käräjäoikeuden lautamiesten valintaan.
Kirjeen liitteenä kunnille on toimitettu oikeusministeriön päätös 28.4.2017. Päätös on sisältänyt muun muassa ohjeita lautamiesten valintaan liittyen.
Oikeusministeriön päätöksen sivulla 4 kappaleessa 7 todetaan seuraavasti: Lain käräjäoikeuden lautamiehistä 1 §:n 2 momentin mukaan lautamiehen vaa­liin sovelletaan kuntalain säännöksiä. Kuntalain 79 §:n mukaan luottamushen­kilö pysyy toimessaan sen ajan, joksi hänet on valittu ja senkin jälkeen siihen saakka, kunnes toimeen on valittu toinen. Tämän vuoksi ministeriö kiinnittää huomiota siihen, että käräjäoikeuksien ja kunnanhallitusten tulisi pyrkiä sopi­maan ajankohta, josta lukien uudet lautamiehet aloittavat toimintansa ja ny­kyisten toimikausi päättyy. Tämä on ministeriön kirjeessä olleen suosituksen mukaan tärkeää muun muassa käräjäoikeuksien istuntokokoonpanojen määrää­miseksi. Lisäksi päätöksessä vielä todetaan, että mikäli käräjäoikeuden tuo­miopiiriin kuuluu useampia kuntia tulisi kaikkien tuomiopiirin kuuluvien kun­tien pyrkiä valitsemaan lautamiehensä likimain samanaikaisesti.
Ministeriön kirjeessä olleen ohjeen mukaisesti olen kunnille toimittamassani kirjeessä esittänyt, että uusien lautamiesten toimikausi määrättäisiin alkamaan kaikissa Etelä-Savon käräjäoikeuden tuomiopiiriin kuuluvissa kunnissa 1.9. lu­kien.
Kunnan viranomaiset ovat kesän aikana toimittaneet käräjäoikeudelle tiedoksi kunnanvaltuustojensa päätökset lautamiesten valinnoista. Valitettavasti olen huomannut, että kunnan viranomaiset eivät ole noudattaneet oikeusministeriön päätöksessä ja kunnille toimittamassamme kirjeessä mainittua suositusta.
Nyt olemme tilanteessa, että eri kuntien lautamiehet ovat aloittaneet toimikau­tensa eri aikoina. Edellä mainittu aiheuttaa huomattavaa sekaannusta ja lisä­työtä käräjäoikeudessa.
Pyydänkin, että kunnissa valtuuston päätöstä muutettaisiin lautamiesten toimi­kauden aloittamisajankohdan osalta siten, että uusien lautamiesten toimikausi määrättäisiin alkamaan 1.9.2017 lukien kuten olen kunnille 10.5.2017 toimit­tamassani kirjeessä esittänyt.
Pyydän myös, että muutokset tehtäisiin mahdollisimman pikaisesti.
Jos teillä on asiasta kysyttävää tai pyynnöstäni aiheutuu ongelmia pyydän teitä pikaisesti ottamaan yhteyttä allekirjoittaneeseen.
Laamanni Marja Virtanen"
Kaupunginhallitus esittää, että kaupunginvaltuusto määrää lautamiesten toimikauden alkamaan 1.9.2017 lukien.
Etelä-Savon käräjäoikeus, luottamushenkilörekisterinhoitaja
§ 43 Kokouksen laillisuus ja päätösvaltaisuus
§ 44 Pöytäkirjan tarkastus
§ 45 Valtuustoryhmien kokoonpanot 2017-2021
§ 46 Kaupungin ilmoituslehdet 2017 - 2021
§ 47 Mikkelin seudun ympäristölautakunnan jäsenten valinta 2017-2021
§ 48 Etelä-Savon pelastuslautakunnan jäsenten valinta 2017-2021
§ 49 Etelä-Savon sosiaali- ja terveyspalveluiden kuntayhtymän valtuuston jäsenten valinta 2017-2021
§ 50 Poliisin neuvottelukunnan jäsenen valinta 2017 alkavalle neuvottelukunnan toimikaudelle
§ 52 Mikkelin kaupungin 81. kaupunginosan (Metsä-Sairila) osaa koskeva osayleiskaavan muutos / Ecosairilan osayleiskaava
§ 53 Mikkelin kaupunkistrategia 2018-2021
§ 54 Osuuskunta Karjaportti, velkojen anteeksianto
§ 55 Valtuustoaloite kylätalosta Otavaan
§ 56 Valtuustoaloite Suomenniemen koulun säilyttäminen 3-opettajaisena
§ 57 Hiljainen hetki Turun terroristiteon johdosta (lisäpykälä)
§ 58 Nuorisovaltuuston puheenjohtajan puheenvuoro (lisäpykälä)
§ 59 Valtuustoaloite tonnikalan poistamisesta Mikkelin kaupungin ruoka- ja puhtauspalveluiden joukkoruokailuiden raaka-aineista (lisäpykälä)
§ 60 Valtuustoaloite Mikkelin torin lyhytaikaispysäköinnin toteuttamiseen (lisäpykälä)